Hvad er Schengen-samarbejdet?

Det er et samarbejde mellem en række europæiske lande om at skabe et fælles område uden indre grænser.

Paskontrollen ved de fælles grænser er derved blevet ophævet, og der er fælles regler for at krydse Schengen-områdets ydre grænser.

Der er dog mulighed for at indføre en midlertidig grænsekontrol i ekstraordinære situationer, hvis der er fare for den offentlige orden og interne sikkerhed i et Schengen-land.

Danmark har siden januar 2016 haft midlertidig græneskontrol. Indtil slutningen af 2017 lød begrundelsen, at det skyldtes de store migrationsstrømme og den manglende grænsekontrol ved EU’s ydre grænse.

Herefter har man fra dansk side brugt risikoen for terror som begrundelse for midlertidig grænsekontrol.

Der er i dag 26 lande, som er med i Schengen-samarbejdet.